கேள்வி: சு. ஒளிச்செங்கோ - தொடக்க வாழ்க்கை பற்றி விளக்கவும்.
பதில்: இவர் முன்னோர்கள், தஞ்சாவூர் மாவட்டம் அம்மாப்பேட்டை அடுத்த புத்தூர் ஊராட்சி (தஞ்சாவூர்) புலம்பெயர்ந்தவர்கள். இவர் தந்தைவழித் தாத்தா துரைசாமி, இன்றைய திருவாரூர் மாவட்டம் கொரடாச்சேரி ஊராட்சி ஒன்றியம் உட்பட்ட கண்கொடுத்தவனிதம் ஊராட்சி என்னும் ஊரில் மளிகைக்கடை வேலை செய்தவர். தந்தை சுந்தரம், விடயபுரம் ஊராட்சி வி.அப்புசாமி நாயுடுவின் பண்ணையில் கூலி வேலையும் பின்னர் சமையல் வேலையும் செய்தவர். 1934- வாக்கில் கண்கொடுத்தவனிதம் ஊரில் சுந்தரத்துக்கும் அவர் இணையர் தனபாக்கியத்துக்கும் பிறந்த நடராசன், கொரடாச்சேரி ஊராட்சி ஒன்றியம் உயர்நிலைப்பள்ளியில் பயின்றார். இளம் அகவையிலேயே இலக்கிய வாசிப்பில் ஆழ்ந்தார். எட்டாம் வகுப்பில் இவரின் விருப்பத்துக்குரிய ஆசிரியராக இருந்தவர் சிங்காரவேலு சேதுராயர் (ந. மு. வேங்கடசாமி நாட்டார் முன்னாள் மாணவர்). 1958-இல் ஒன்பதாம் வகுப்போடு படிப்பை நிறுத்திக்கொண்ட நடராசன், ஒஇறகு புலவர் படிப்புக்கான புகுமுக வகுப்பில் பயில அண்ணாமலைப் பல்கலைக்கழகம், சென்னைப் பல்கலைக்கழகம் ஆகியவை நடத்திய நுழைவுத் தேர்வுகளை எழுதினார். எனினும் தேர்வுபெறவில்லை. இதன்பின் திராவிடர் விவசாய - தொழிலாளர் சங்கம் செயல்பாடுகள், ஈ. வெ. இராமசாமி, வே. ஆனைமுத்து, திருவாரூர் கே. தங்கராசு போன்றோரின் உரைகள் ஆகியவற்றின்பால் நாட்டம் கொண்டார். 1958-இல் சி. பா. ஆதித்தனார் நாம் தமிழர் (ஆதித்தனார்) இயக்கத்துடன் தொடர்பு ஏற்பட்டது. அதே சூன் திங்களில் மன்னார்குடி நகரில் நடைபெற்ற சாதி ஒழிப்பு, சுதந்திரத் தமிழ்நாடு மாநாட்டில் கலந்துகொண்டபோது பெரியாரை முதல்முறையாக நேரில் சந்தித்தார். 1960-இல் பெரியார் அறிவித்த தமிழ்நாடு நீங்கலான இந்திய வரைபட எரிப்புப் போராட்டத்தில் பங்கேற்றுச் சிறைப்பட்டார். தொடர்பான சட்ட எரிப்புப் போராட்டத்தில் பங்கேற்று நான்கு மாதம் நாகப்பட்டினம், தஞ்சாவூர், திருவாரூர், திருச்சி சிறைகளில் சிறைத்தண்டனை அனுபவித்தார்.
கேள்வி: சு. ஒளிச்செங்கோ - செய்தியாளர் பணி பற்றி விளக்கவும்.
பதில்: 1960-இல் சி. பா. ஆதித்தன் மற்றும் அவர் மகன் பா. இராமச்சந்திர ஆதித்தன் ஆகியோருக்கு அறிமுகமான நடராசன், கொரடாச்சேரி நகரத்திற்கான பகுதிநேர செய்தியாளராக ''மாலை முரசு'' நாளிதழில் பணிவாழ்க்கையைத் தொடங்கினார். அதுமுதல் ''ஒளிச்செங்கோ'' என்ற பெயரைச் சூட்டிக்கொண்டார் (இது ''கலிங்கத்துப்பரணி''-யில் வரும் ஒரு குறுநில மன்னனின் பெயர்). ''மாலை முரசில்'' முப்பதுக்கும் மேலான ஆண்டுகள் பணியாற்றினார். 1960-61 தொடங்கி விடுதலை (இதழ்), முரசொலி (திமுக இதழ்) இதழ்களிலும் பெரியார், அண்ணா, சி. பா. ஆதித்தனார் குறித்துப் பல கட்டுரைகள் எழுதினார். இக் காலகட்டத்தில் பெரியார் வழிநடத்திய திராவிடர் கழகம் (திக) பின்னாளைய தலைவர் கி. வீரமணி நட்புகொண்டார். காமராசர், ஜெயகாந்தன் ஆகியோருடனும் அறிமுகமானார். பெரியார் இவரை ''ஒளியா!'' என்று விளித்தார்.
கேள்வி: சு. ஒளிச்செங்கோ - மறைவு பற்றி நீங்கள் என்ன அறிந்துள்ளீர்கள்?
பதில்: தன் இறுதி நாட்களில் கண்கொடுத்தவனிதம் ஊரில் வேளாண் பணிகளை கவனித்துக்கொண்டு ஓய்வைக் கழித்துவந்தார் ஒளிச்செங்கோ. ஒளிச்செங்கோ வாழ்க்கையை மையமாக வைத்து, ''பெரியவன்'' எனும் புதினத்தை 48-ஆவது சென்னை புத்தகக் காட்சி ஒரு பகுதியாக 8 சனவரி 2025 மாலையில் அவரின் மூத்த மகன் சுந்தரபுத்தன் பல நண்பர்களின் பங்களிப்புடன் வெளியிட்டார். மறுநாள் இந்திய சீர் நேரம் 4:00 மணியளவில் உடல்நலக் குறைவால் ஒளிச்செங்கோ தன் 90-ஆம் அகவையில் கண்கொடுத்தவனிதம் ஊரிலேயே காலமானார். அவர் மறைவுக்கு கி. வீரமணி இரங்கல் தெரிவித்தார். அன்றே ஒளிச்செங்கோவின் உடல் அடக்கம் செய்யப்பட்டது. அதன்பின் சனவரி 24 அன்று ஒளிச்செங்கோ உருவப்படத் திறப்பு நிகழ்ச்சி ஏற்பாடு செய்யப்பட்டது. அந்நிகழ்வில் தமிழ்நாடு அரசு முன்னாள் தலைமைச் செயலாளர் (தமிழ்நாடு) வெ. இறையன்பு, தஞ்சாவூர் மருத்துவக் கல்லூரி முன்னாள் தலைவர் ச. மருதுதுரை, திராவிடர் கழக மாநில ஒருங்கிணைப்பாளர் ஒரத்தநாடு இரா. குணசேகரன் உள்ளிட்டோர் பங்கேற்றனர். திராவிட சிந்தனையின் வெற்றி! ஒளிச்செங்கோ நினைவேந்தல் OH Literature|url=https://www.youtube.com/watch?v=SGYzBHwYVN0|date=2025-01-29|accessdate=2025-02-08|last=OH Literature}} இறையன்பு பேசுகையில் ""இந்த எளிய நிகழ்ச்சியில் நான் கலந்துகொள்வதன் மூலம் எனக்கு ஒரு நிறைவு ஏற்படுகிறது. வாழ்நாள் முழுவதும் தகவல்களைச் சேகரிப்பதும், அதை பாதுகாப்பதுமான வாழ்க்கையை வாழ்ந்திருக்கிறார் பெரியவர் ஒளிச்செங்கோ. எளிய வாழ்க்கையிலும் கடைசிவரை மாறாமல் கொள்கைப் பிடிப்புடன் வாழ்ந்தவர். அவரது வாழ்க்கையில் இருந்து இளைஞர்கள் கற்றுக்கொள்ள வேண்டிய பாடம் இதுதான்..." என்றார்.